


Anexa la HCL nr. 


SCRISOARE DE AŞTEPTĂRI
în procesul de recrutare pentru poziția de membru in Consiliul de Administratie la
Societatea de Transport Public Timişoara

Societatea de Transport Public Timişoara (STPT) cu sediul in Timişoara, B-dul Take Ionescu Nr. 56 a fost înfiinţată în baza Legii nr. 31/1990 privind societăţile comerciale, republicată şi modificată,  înregistrată la Camera de Comerţ sub nr. J/35/3034/1991 având ca obiect principal de activitate transporturi urbane, suburbane şi metropolitane de călători - conform cod CAEN 4931 - şi alte obiecte secundare de activităţi de prestări servicii către populaţie sau agenţi economici.
Prezentul document a fost elaborat în temeiul prevederilor OUG nr.109/2011 privind guvernanța corporativă a întreprinderilor publice, modificată și aprobată prin Legea nr.111/2016 și ale Normelor metodologice de aplicare a OUG nr.109/2011, cu modificările și completările ulterioare, aprobate prin HG nr.722/2016 și reprezintă dezideratele Autorităţii, Consiliul Local al Municipiului Timişoara, pentru evoluția societăţii în următorii patru ani.
Scrisoarea de asteptări va fi adusa la cunoștință candidaților.

Legislaţia specifică domeniului de activitate al Societăţii de Transport Public Timişoara:
· Ordonanta de Urgenta nr. 109 /2011 privind guvernarea corporativa a întreprinderilor publice, modificata si completată;
· Hotărârea de Guvern nr. 722/2016 privind Normele de aplicare ale OUG nr. 109/2011;
· Regulamentul (CE) nr. 1370/2007 privind serviciile publice de transport feroviar şi rutier de călători şi de abrogare a Regulamentelor (CEE) nr. 1191/69 şi nr. 1107/70 ale Consiliului;
· Legea nr. 51/2006 privind serviciile comunitare de utilităţi publice, modificata si completată;
· Legea nr. 31/1990 privind societăţile comerciale, republicată şi modificată;
· Legea nr. 92/2007 a serviciilor de transport public local, modificata si completată;
· Ordinul nr. 353/2007 pentru aprobarea Normelor de aplicare a <LLNK 12007    92 10 201   0 55>Legii serviciilor de transport public local nr. 92/2007;
· Ordinul nr. 972/2007 pentru aprobarea Regulamentului-cadru pentru efectuarea transportului public local şi a Caietului de sarcini-cadru al serviciilor de transport public local;
· Hotărârea Consiliului Local al Municipiului Timişoara nr. 271/28.07.2017 privind reorganizarea Regiei Autonome de Transport Timişoara  în Societate Comercială pe acţiuni, modificată prin Hotărârea Consiliului Local al Municipiului Timişoara nr. 408/31.10.2017.

Informații generale privind Societatea de Transport Public Timişoara

Societatea de Transport Public Timişoara, având forma juridică de societate pe acţiuni (SA), constituită şi organizată în baza prevederilor Legii nr. 31/1990 privind societăţile comerciale, modificată şi actualizată; cu capital integral de stat, fiind  o entitate publică sub autoritatea unităţii administrativ - teritoriale  Municipiul Timişoara, conform Hotărârii Nr. 597 din 28 septembrie 1992 privind trecerea sub autoritatea consiliilor locale sau, după caz, judeţene, a regiilor autonome şi societăţilor comerciale cu capital integral de stat, care prestează servicii publice de interes local sau judeţean.
STPT desfăşoară un serviciu de utilitate publică care face parte din sfera serviciilor comunitare de utilitate publică  de interes economic şi social general, desfăşurate la nivelul unităţii administrativ teritoriale sub controlul şi coordonarea administraţiei publice locale.
Administraţia publică locală şi STPT, în calitate de operator de transport public local, trebuie să asigure satisfacerea cu prioritate a nevoilor de deplasare ale cetăţenilor, prin servicii de calitate, susţinerea şi dezvoltarea economică a localităţii prin realizarea unei infrastructuri moderne şi totodată, asigurarea continuităţii serviciilor de transport.
În desfăşurarea activităţii sale, STPT utilizează, în cea mai mare parte, bunuri ce aparţin domeniului public şi privat al Municipiului Timişoara, date în administrarea şi exploatarea societăţii, bunuri care trebuie exploatate şi utilizate în condiţii de eficienţă.
A.  Activitate principală:
4931- Transporturi urbane, suburbane şi metropolitane de călători
B. Alte activităţi secundare, conform codificării CAEN, sunt:
2822 – fabricarea echipamentelor de ridicat şi manipulat;
2910 – fabricarea autovehiculelor de transport rutier;
2932 – fabricarea altor piese şi accesorii pentru autovehicule şi pentru motoare de autovehicule;
3020 – fabricarea materialului rulant;
3099 – fabricarea altor mijloace de transport n.c.a.;
3101 – fabricarea de mobilă pentru birouri şi magazine;
3311 – repararea articolelor fabricate din metal;
3317 – repararea şi întreţinerea altor echipamente de transport n.c.a.;
3320 – instalarea maşinilor şi echipamentelor industriale;
3831 – demontarea (dezasamblarea) maşinilor şi echipamentelor scoase din uz pentru recuperarea materialelor;
3832 – recuperarea materialelor reciclabile sortate;
4120 – lucrări de construcţii a clădirilor rezidenţiale şi nerezidenţiale;
4211 – lucrări de construcţii a drumurilor şi autostrăzilor;
4212 – lucrări de construcţii a căilor ferate de suprafaţă şi subterane;
4213 – construcţia de poduri şi tuneluri;
4221 – lucrări de construcţii a proiectelor utilitare pentru fluide;
4222 – lucrări de construcţii a proiectelor utilitare pentru electricitate şi telecomunicaţii
4299 – lucrări de construcţii a altor proiecte inginereşti n.c.a.;
4321 – lucrări de instalaţii electrice;
4322 – lucrări de instalaţii sanitare, de încălzire şi de aer condiţionat;
4329 – alte lucrări de instalaţii pentru construcţii;
4332 – lucrări de tâmplărie şi dulgherie;
4334 – lucrări de vopsitorie, zugrăveli şi montări de geamuri;
4339 – alte lucrări de finisare;
4391 – lucrări de învelitori, şarpante şi terase la construcţii;
4399 – alte lucrări speciale de construcţii n.c.a.;
4511 – comerţ cu autoturisme şi autovehicule uşoare (sub 3,5 tone);
4519 – comerţ cu alte autovehicule;
4520 – întreţinerea şi repararea autovehiculelor;
4531 – comerţ cu ridicata de piese şi accesorii pentru autovehicule;
4532 – comerţ cu amănuntul de piese şi accesorii pentru autovehicule;
4612 – intermedieri în comerţul cu combustibili, minereuri, metale şi produse chimice pentru industrie;
4614 – intermedieri în comerţul cu maşini, echipamente industriale, nave ş avioane;
4619 – intermedieri în comerţul cu produse diverse;
4651 – comerţ cu ridicata al calculatoarelor, echipamentelor periferice şi software-ului;
4652 – comerţ cu ridicata de componente şi echipamente electronice şi de telecomunicaţii;
4665 – comerţ cu ridicata al mobilei de birou;
4666 – comerţ cu ridicata al altor maşini şi echipamente de birou;
4669 – comerţ cu ridicata al altor maşini şi echipamente;
4671 – comerţ cu ridicata al combustibililor solizi, lichizi şi gazoşi al produselor derivate;
4672 – comerţ cu ridicata al metalelor şi minereurilor metalice;
4677 – comerţ cu ridicata al deşeurilor şi resturilor;
4690 – comerţ cu ridicata nespecializat;
4711 – comerţ cu amănuntul în magazine nespecializate, cu vânzare predominantă de produse alimentare băuturi şi tutun;
4730 – comerţ cu amănuntul al carburanţilor pentru autovehicule în magazin specializate;
4779 – comerţ cu amănuntul al bunurilor de ocazie vândute prin magazine;
4791 – comerţ cu amănuntul prin intermediul caselor de comenzi sau pri Internet;
4799 – comerţ cu amănuntul efectuat în afara magazinelor, standurilor, chioşcurilor şi pieţelor;
4939 – alte transporturi terestre de călători n.c.a.;
4941 – transporturi rutiere de mărfuri;
4942 – servicii de mutare;
5210 – depozitări;
5221 – activităţi de servicii anexe pentru transporturi terestre;
6810 – cumpărarea şi vânzarea de bunuri imobiliare proprii;
6820 – închirierea şi subînchirierea bunurilor imobiliare proprii sau prin leasing;
7120 – activităţi de testăre şi analize tehnice;
7219 – cercetare-dezvoltare în alte ştiinţe naturale şi inginerie;
7220 – cercetare-dezvoltare în ştiinţe sociale şi umaniste;
7311 – activităţi ale agenţiilor de publicitate;
7320 – activităţi de studiere a pieţei şi de sondare a opiniei publice;
7711 – activităţi de închiriere şi leasing cu autoturisme şi autovehicule rutiere uşoare;
7712 – activităţi de închiriere şi leasing cu autovehicule rutiere grele;
7733 - activităţi de închiriere şi leasing cu maşini şi echipamente de birou (inclusiv calculatoare);
8121 – activităţi generale (nespecializate) de curăţenie interioară a clădirilor;
8122 – activităţi specializate de curăţenie a clădirilor, mijloacelor de transport, maşinilor şi utilajelor;
8559 – alte forme de învăţământ n.c.a;
Societatea este organizată în conformitate cu organigrama aprobată şi funcţionează în baza regulamentului propriu, cu gestiune economică şi autonomie financiară, are personalitate juridică, încheie bilanţ, are cont la bancă, beneficiază de credite bancare, are relaţii economice cu alte unităţi, se înzestrează cu fonduri fixe şi se dotează cu mijloace circulante proprii necesare desfăşurării activităţii sale.
Pentru acoperirea eventualelor deficite societatea poate beneficia, în condiţiile legii, de compensaţii de la bugetul de stat sau de la bugetele locale.
Societatea poate concesiona, inchiria, în condiţiile legii, activităţi economice, servicii publice, unităţi de producţie şi terenuri pe bază de licitaţie publică. Societatea poate închiria bunuri la şi de la orice persoană fizică sau juridică română sau străină cu aprobarea consiliului de administratie care sunt in patrimoniul propriu. Regia poate încheia cu persoane fizice sau juridice române sau străine contracte de locaţie a gestiunii secţiilor şi a altor subunităţi economice din subordinea lor.  
STPT deţine licenţe de transport eliberate de Autoritatea Rutieră Română şi licenţe de traseu eliberate de Primăria Municipiului Timişoara/Asociaţia ,,Societatea Metropolitană de Transport Timişoara”  pentru desfăşurarea serviciului de transport persoane pe raza Municipiului Timişoara/zona metropolitană.
Date generale privind reţeaua de transport:
· Parc inventar mijloace de transport în comun din care:
· Tramvaie – 81 bucaţi 
· Troleibuze -50 bucaţi 
· Autobuze – 108 bucăţi.
· Parc inventar biciclete – 440 bucăţi;
· Număr trasee urbane 
· Tramvaie – 10
· Troleibuze – 8
· Autobuze –16
· Număr trasee metropolitane
· Troleibuze – 2
· Autobuze - 4
· Lungimea traseelor urbane 
· Tramvaie – 139,30 km 
· Troleibuze – 69,36 km 
· Autobuze – 231,27 km.
· Lungimea traseelor metropolitane:
· Troleibuze – 38,91 km 
· Autobuze – 59,94 km

Obiectivele societăţii:
Societatea de Transport Public Timişoara îşi desfăşoară activitatea, având în vedere îndeplinirea următoarelor obiective şi criterii de performanţă, dar fără a se limita la acestea:
· Îmbunătățirea continuă a calității serviciilor furnizate clienților.,
· Menținerea unui sistem de management integrat calitate-mediu-sănătate și securitate în muncă și responsabilitate socială care să creeze cadrul pentru îmbunătățirea continuă.,
· Retehnologizarea întregii activități desfășurate de STPT prin modernizări, achiziții de utilaje performante și realizarea unei infrastructuri adecvate,
· Îmbunătățirea imaginii STPT prin asigurarea și menținerea conformității cu reglementările în domeniu,
· Îmbunătățirea mentalității proactive a personalului STPT și a celor ce lucrează în numele STPT, în ceea ce privește calitatea, protecția mediului înconjurător, responsabilitatea socială și securitate în muncă,
· Creșterea veniturilor din încasări prin diminuarea numărului de călătorii frauduloase și mărirea numărului de validări.

	 	Scopul înfiinţării sub autoritatea Consiliului Local al Municipiului Timişoara a  Societăţii de  Transport Public Timişoara este de a asigura un serviciu public cu un pronunţat caracter social pentru Polul de Creştere Timişoara.

	Obligaţia şi angajamentul Autorităţii Publice Tutelare
	Întocmeşte contractul de servicii publice conform legislaţiei nationale şi comunitare in vigoare, stabilind modalitatea de asigurare a compensaţiilor sau de plata a obligaţiilor faţă de STPT.

	Condiţiile de operare a serviciului public
	Serviciul public operează în cadrul Polului de Creştere Timişoara într-o piata concurenţială.
	
Rezumatul strategiei  Societăţii de Transport Public Timişoara
Prin prezenta scrisoare de așteptări, Municipiul Timişoara, prin Consiliul local al municipiului Timişoara, în calitate Autoritate Publică Tutelară a înterprinderii publice Societatea de  Transport Public Timişoara, stabilim așteptările pe care le avem cu privire la rezultatele care trebuie obținute în urma implementării Planului de Administrare în termen de 4 ani.
 Autoritatea Publică Tutelară Municipiul Timişoara rămâne angajată să crească gradul de atractivitate a municipiului Timişoara pentru investitori prin furnizarea de servicii de calitate si diversificarea serviciilor prestate. 
In acest sens intreprinderea publică trebuie sa aibă in vedere: 
1. Orientarea către client 
Preocuparea permanenta pentru cresterea gradului de încredere al clientilor si pentru asigurarea unei transparenţe legată de acţiunile întreprinse. 
2. Competenţa profesională 
Cresterea eficientei generale a societăţii, prin corecta dimensionare, informare si motivare a personalului societăţii; Instruirea permanenta a personalului, pentru cresterea gradului de profesionalism; Crearea unui mediu favorabil învatarii în companie si sprijinirea angajatilor în a-i dezvolta capacitatea de a folosi tehnici si proceduri moderne prin oferirea de oportunitati materiale si de training. 
3. Grija pentru mediu şi gestionarea raţionala a resurselor naturale.
	Transportul public de persoane  din  municipiul  Timişoara trebuie să  se  alinieze  la standardelele actuale europene, respectiv:
· Promovarea unui transport ecologic  bazat pe tracţiune electrică  prin înlocuirea treptată a autobuzelor cu motoare diesel;
· Achiziţia unui sistem informatic de gestionare a activităţii societăţii, a contabilităţii financiare şi de gestiune;
· Achiziţia de mijloace de transport (parc de autovehicule utilizat la activităţile conexe ale societăţii – mentenanţă reţea contact, linie cale, mijloace de transport, autovehicule de intervenţie) pentru înlocuirea tuturor autovehiculelor vechi mari consumatoare de combustibili ţinând cont de Planul de Mobilitate Urbană Durabilă;
· Modernizarea sistemului de ticketing şi urmărire şi dirijarea circulaţiei şi integrarea acestuia în sistemul general de management al traficului oraşului; Achiziţionare echipamente de reîncarcare carduri; Introducerea ofertei de plată produse tarifare prin SMS; POS; card bancar etc.; Modificare ofertă de tarifare; Intensificare şi acţiuni comune cu poliţia comunitară pentru eficientizarea controlului; Extinderea personalului cu atribuţii de control  titluri de călătorie;
· Extinderea în zona metropolitană;
· Implementarea Planului de Mobilitate Urbană Durabilă aprobat de Consiliul Local al Municipiului Timişoara.
Vom continua să dialogăm cu consiliul de administratie cu privire la maximizarea valorii afacerii prin îmbunătățirea performanței și un management eficace al capitalului, conform cu așteptările din această scrisoare. 

Viziunea  strategică cu privire la misiunea și obiectivele STPT
Autoritatea Tutelară se așteaptă ca managementul STPT să fie orientat spre dezvoltarea afacerii în condiții de profitabilitate, să urmărească permanent stabilirea unui echilibru între cantitatea şi calitatea serviciilor de transport realizate, protecția mediului, securitatea și sănătatea lucrătorilor.
Autoritatea Tutelară se așteaptă ca managementul STPT să fie orientat spre realizarea obiectivului strategic al acesteia, care îl reprezintă consolidarea poziției pe piața concurențială a prestatorilor de servicii de transport  și care se bazează pe următoarele elemente fundamentale: îmbunătățirea calităţii serviciilor și creșterea profitabilității societăţii.

Calitatea şi siguranţa în serviciul public 

Pentru o perioadă de 4 ani, Autoritatea Publică Tutelară se așteaptă la realizarea următoarelor criterii şi obiective de performanţă care se vor stabili valoric prin aprobarea Planului de administrare al societăţii, dar fără a se limita la acestea:

CRITERII DE PERFORMANŢĂ

	Nr.
Crt.
	Denumire indicatorului
	U.M.

	1.
	Randament la tramvaie: ( călători transportaţi/km realizaţi)
	căl./km

	2.
	Randament la troleibuze: ( călători transportaţi/km realizaţi)
	căl./km

	3.
	Randament la autobuze: ( călători transportaţi/km realizaţi)
	căl./km

	4.
	Randament la biciclete: ( călători transportaţi/km realizaţi)
	utilizări/zi

	5.
	Randament la vapoare: ( călători transportaţi/cursă)
	căl./cursă

	6.
	Viteza medie comercială la tramvaie
	Km/h

	7.
	Viteza medie comercială la troleibuze
	Km/h

	8.
	Viteza medie comercială la autobuze
	Km/h



OBIECTIVE DE PERFORMANŢĂ

	Nr.
Crt.
	Denumire indicatorului
	U.M.

	1. 4
	Gradul de îndatorare a criteriilor de performanţă
	%

	2. 
	Productivitatea muncii (cifra de afaceri/nr. mediu de salariaţi)
	lei/pers.

	3. 5
	Achitarea obligaţiilor în termenele legale (total obligaţii – penalităţi şi majorări)/total obligaţii la bugete şi fonduri speciale x 100)
	%

	4. 8
	Cheltuieli la 1000 lei venituri (total cheltuieli x 1000/total de venituri)
	lei



Serviciul de transport public local de persoane trebuie să respecte următoarele principii:
a) rezolvarea problemelor de ordin economic, social şi de mediu;
b) administrarea eficientă a bunurilor aparţinând sistemelor de transport proprietate a unităţilor administrativ-teritoriale;
c) utilizarea eficientă a fondurilor publice în activitatea de administrare sau executare a serviciului de transport public local;
d) deplasarea în condiţii de siguranţă şi de confort;
e) asigurarea executării unui transport public local suportabil în ceea ce priveşte tariful de transport;
f) recuperarea integrală a costurilor de exploatare, reabilitare şi dezvoltare prin tarife/taxe suportate de către utilizatori şi prin finanţarea de la bugetele locale, asigurându-se un profit rezonabil pentru operatorul de transport;
g) susţinerea dezvoltării economice a municipiului prin realizarea unei infrastructuri de transport moderne;
h) satisfacerea cu prioritate a nevoilor de deplasare ale populaţiei, ale personalului instituţiilor publice şi ale operatorilor economici pe teritoriul municipiului Timişoara;
i) protecţia categoriilor sociale defavorizate, prin compensarea costului transportului de la bugetul local al municipiului Timişoara;
j) integrarea tarifară pe Polul de Creştere Timişoara;
k) dispecerizarea transportului public local de persoane realizat prin programe permanente;
l) asigurarea continuităţii serviciului de transport pe raza municipiului Timişoara.
Raportat la principiile şi strategiile menţionate mai sus, în viziunea Autorităţii Publice Tutelare, misiunea Societăţii de Transport Public Timişoara este:
· mobilitate pentru toţi;
· corectitudine şi loialitate;
· participare şi transparenţă;
· eficienţă şi eficacitate.

Politica de dividende 
[bookmark: tree#6]STPT trebuie să aplice o politică privind asigurarea repartizării a minimum a 50% din profitul contabil rămas după deducerea impozitului pe profit, conform prevederilor O.G. nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome.
Aceasta ar include îmbunătățirea performanțelor STPT pentru un anumit grad de constanţă în obținerea profitului acesteia.

Politica de investiții
STPT trebuie să aloce resurse financiare în vederea întreținerii/dezvoltării acesteia să finalizeze investițiile programate și să realizeze o planificare a acestora prin Bugetul de venituri și cheltuieli.

Așteptări generale a Autorităţii Tutelare cu privire la Consiliul de administraţie al STPT

Diversificarea veniturilor
Membrii consiliului de administrație împreună cu conducerea executivă trebuie să se asigure ca societatea continuă să se concentreze pe creșterea veniturilor sale comerciale, în special din activitatea de bază, dar și alte venituri.
Consiliul de administrație împreună cu conducerea executivă trebuie să gestioneze această diversificare cu atenţie pentru a se asigura că nu deviază de la obiectivele stabilite de Autoritatea Tutelară.

Managementul riscului
Consiliul de administrație împreună cu conducerea executivă trebuie să identifice principalii indicatori de risc cu referire la activitatea STPT și să îi monitorizeze  permanent cu scopul de a reduce gradul de expunerea al acesteia la efectele unor riscuri inerente (economico-financiare, comerciale, juridice, patrimoniale, operaționale, etc.).
Lipsa personalului calificat în cadrul serviciului public constituie un risc major în continuitatea activităţii. 
Neplata ratei lunare de eşalonare catre ANAF constituie un risc major de continuitate a activităţii, respectiv neplata facilităţilor la termen conform HCLMT 192/23.11.2012.

Protecția mediului înconjurător
STPT trebuie să aibă în vedere dezvoltarea unui program pe termen mediu/lung în vederea asigurării conformității cu reglementările în domeniu cu referire la protecția mediului înconjurător. 

Politica de resurse umane
Analiza şi evaluarea personalului din cadrul societăţii în vederea restructurării, reorganizării şi eficientizării activităţii de organizare internă; îmbunătăţirea structurii organizatorice a societăţii în scopul descentralizării, responsabilizării şi eficientizării activităţii tuturor  nivelelor ierarhice; actualizarea organigramei funcţionale şi a Regulamentului de organizare şi funcţionare, reactualizare fişe de post ca instrumente principale de stabilire a atribuţiilor  şi responsabilităţiilor, în vederea atingerii obiectivelor entităţii  şi asigurarea unui control intern /managerial adecvat.
Se va ţine cont de următoarele aspecte:
· necesitatea reconfigurării structurii organizaţionale în funcţie de stadiul de dezvoltare al companiei şi strategia sa de dezvoltare;
· crearea sau reorientarea compartimentelor de strategie, dezvoltare şi planificare tehnică, dar  şi  a  celor  de  marketing  şi  vânzări  către  proiecte  de  modernizare,  cu  promovarea echipamentelor şi tehnologiilor digitale;
· introducerea  unor  sisteme  integrate  de  management,  asistate  de  produse  informatice moderne  de  tip  ERP  (Enterprise  Ressource  Planning),  care  să  asigure  baze  de  date relaţionale şi să permită, atât optimizarea reţelei TP, cât şi soluţii viabile de organizare a transportului  cu  tramvaie,  troleibuze  şi  autobuze,  în  variante  flexibile  în  funcţie  de cerinţele călătorilor, dar şi eficiente din punct de vedere financiar.
· înfiintarea unor compartimente şi activităţi noi, legate pe de o parte de noile tehnologii digitale pentru monitorizare trafic, tiketing şi prioritizarea circulaţiei mijloacelor de TP şi,   pe   de   altă   parte,   asigurarea eficienţei   prin   aplicarea   metodelor   moderne   de controlling şi bugetare a activităţilor pe Centre de Costuri/Profit.
Imbunătăţirea managementului resurselor umane:
· asigurarea unui personal calificat şi competent, care să răspundă cerinţelor domeniilor de activitate specifice ;
· menţinerea stabilităţii personalului angajat prin asigurarea unui mediu de lucru favorabil; 
· facilitarea mobilităţii ocupaţionale şi profesionale;
· îmbunătăţirea performanţelor profesionale ale angajatilor, prin asigurarea unui program de pregatire şi instruire continuă.
     Asigurarea securităţii şi sănătăţii în muncă :
· urmărirea şi verificarea efectuării instruirii de SSM 
· identificarea factorilor de risc şi gestionarea expunerilor la factorii de risc;
· monitorizarea stării de santate a personalului angajat, la angajare şi periodic;
· determinari de noxe, monitorizare salariaţi expuţi la factori de risc.

Responsabilitate socială
Implementarea în cadrul societăţii a Standardul SA 8000:2008-Responsabilitatea socială ca parte integrantă a sistemului de management integrat.
	Standardul SA 8000:2008 este cel mai recunoscut reper internaţional pentru managementul etic al resurselor umane, al cărui obiectiv fundamental este de a îmbunătăţi condiţiile de muncă din cadrul organizaţiilor. Acest obiectiv a deschis drumul organizaţiilor spre îmbunătăţirea şi demonstrarea responsabilităţii sociale în ceea ce priveşte drepturile fundamentale ale omului la locul său de muncă.
	Principalele beneficii ale implementării SA 8000:2008 sunt:
● Pentru organizaţie:
- câştigarea unor parteneri de încredere;
- îmbunătăţirea imaginii organizaţiei;
- creşterea gradului de competitivitate;
- creşterea nivelului de retenţie a personalului.
● Pentru angajaţi:
- condiţii de lucru mai bune;
- scăderea riscurilor privind accidentele de muncă;
- o mai bună cunoaştere a drepturilor care revin angajaţilor;
- o mai bună comunicare cu managementul;
- un nivel al remuneraţiei care corespunde muncii depuse.
Potrivit definiţiei Comisiei Europene, "responsabilitatea socială este un concept prin care organizaţia îşi integrează socialul şi mediul înconjurător în propriile operaţiuni economice şi interacţionează cu principalii actori din domeniul său de interes, în mod voluntar".
STPT va trebui să mențină și să dezvolte o cultură a responsabilității sociale bazată pe etică în afaceri, respect pentru drepturile clienților, echitate socială și economică, tehnologii prietenoase față de mediu, corectitudine în relațiile de muncă, transparență față de autoritățile publice, integritate și investiții în comunitate.
Serviciile STPT trebuie să fie orientate spre îndeplinirea tuturor cerinţelor şi aşteptărilor îndreptăţite ale părţilor interesate. 
Consiliul de administrație și conducerea executivă trebuie să continue dialogul social cu reprezentanții sindicatului și să încerce să mențină o relație bazată pe încredere reciprocă și deschidere față de solicitările acestora.

Calitatea și siguranța serviciilor prestate
Autoritatea Publică Tutelară este conștientă de importanța societăţii precum și calitatea siguranței și serviciilor prestate/asigurate de către aceasta către terți. În consecință, recomandăm/solicităm Consiliului de administrație ca împreună cu conducerea executivă să se asigure că le sunt furnizate informații în timp real cu privire la gradul de satisfacție a beneficiarilor serviciilor societăţii, în vederea fundamentării deciziilor.
Probleme de urmărit:
· Definirea culoarelor unde este necesară prioritizarea transportului public;
· Stabilirea metodelor  prin care activităţiile de transport public  pot fi prioritizate: abordari generale (creşterea spaţiului carosabilului alocat modurilor de prioritizare, vehicule noi, etc) şi abordări specifice managementului cererilor de transport (accesibilitate, restricţionări, calmarea traficului, managementul parcărilor, îmbunătăţirea traficului ciclist şi pietonal, etc) ;
· Stabilirea alternativelor privind amenajările rutiere şi a conceptului, respectiv arhitectura sistemului de prioritizare/dirijare inteligentă aferentă, cu obiectivul de creştere a calităţii serviciilor furnizate de transportul public, în vederea creşterii atractivităţii acestuia;
· Conceptul /arhitectura sistemului de prioritizare care se va implementa, va folosi sistemele ITS deja implementate de STPT: comunicatia prin GPS,   reţeaua de fibră optică, sistemul de management al transportului public, respectiv sistemul de control adaptiv a traficului;
· Reconfigurarea celor mai importante intersecţii din Timisoara, în vederea susţinerii sistemului de prioritizare a transportului public: semafoare noi, sisteme de detecţie a mijloacelor de transport public şi a traficului şi toata infrastructura necesară;
· Integrarea în sistemul general de prioritizare a transportului public, a soluţiilor programului de semaforizare a intersecţiilor, în vederea creării unor axe de coordonare a traficului general,  cât şi  a  transportului public de persoane;
· Analiza performanţelor intersecţiilor semaforizate în raport cu algoritmul de prioritizare a transportului public: întârzierile, consumul de combustibil şi  congestiile traficului;
· Analiza cantitativă a efectelor asupra mediului, efecte induse de prioritizarea transportului public prin controlul semnalelor;

Etică și integritate și guvernață corporativă
Autoritatea Publică Tutelară se așteaptă să se acorde o importanță deosebită implementării Codului de etică care stabilește principiile și standardele de conduită și care reglementează situațiile privind conflictele de interese și incompatibilitate la nivelul STPT, inclusiv la nivelul Consiliului de administrație. 
STPT va elabora un cod de etică, integritate şi guvernanţă corporativă.

Consiliul de administrație 
Consiliul de Administraţie al Societăţii de Transport Public Timişoara este  format din 9 membrii, numiţi de către Adunarea Generală a Acţionarilor, în conformitate cu prevederile art. 29 alin. (1) din OUG nr. 109/2011 privind guvernanţa corporativă a întreprinderilor publice.
Candidaţii pentru posturile de administrator din cadrul Consiliului de Administraţie sunt selectaţi în condiţiile prevăzute de OUG nr.109/2011 şi HG nr. 722/2016 pentru aprobarea Normelor metodologice de aplicare a unor prevederi din OUG nr. 109/2011 privind guvernanţa corporativă a întreprinderilor publice. 
Consiliul de Administrație are, în principal, următoarele atribuții:
a) aducerea la îndeplinire a tuturor actelor necesare şi utile pentru realizarea obiectului de activitate al Societăţii, cu excepţia celor rezervate de lege pentru Adunarea Generală a Acţionarilor;
b) Consiliul de Administraţie are următoarele atribuţii de bază care nu pot fi delegate directorilor:
- stabilirea direcţiilor principale de activitate şi de dezvoltare a Societăţii;
- stabilirea sistemului contabil şi de control financiar şi aprobarea planificării financiare;
- supravegherea activităţii directorilor;
- numirea şi revocarea directorilor şi stabilirea renumeraţiei lor;
- pregătirea raportului anual, organizarea Adunării Generale a Acţionarilor şi implementarea hotărârilor acesteia;
- introducerea cererii pentru deschiderea procedurii insolvenţei Societăţii, conform legii;
c) de asemenea, nu pot fi delegate directorilor atribuţiile primite de către Consiliul de Administraţie din partea Adunării Generale a Acţionarilor, în conformitate cu art. 114 din Legea 31/1990;
d) îndeplineşte atribuţiile Adunării Generale a Acţionarilor, delegate în condiţiile legii şi ale Actului constitutiv;
e) duce la îndeplinire hotărârile Adunării Generale a Acţionarilor, execută bugetul de venituri şi cheltuieli şi întocmeşte proiectul bugetului pentru anul următor;
f) prezintă rapoarte asupra activităţii desfăşurate, precum şi propuneri de măsuri pentru îmbunătăţirea acesteia;
g) aprobă nivelul salariului directorului general;
h) mandatează Directorul general al Societăţii să negocieze contractul colectiv de muncă, contractele individuale de muncă şi regulamentul intern şi apboba prevederile acestora;
i) prezintă anual Adunării Generale a Acţionarilor rapoarte cu privire la activitatea Societăţii, bilanţul şi contul de profit si pierderi, proiectul programului de activitate, al strategiei şi al bugetului pe anul următor şi alte rapoarte conform legii;
j) aprobă operaţiunile de creditare necesare îndeplinirii scopului Societăţii în limita competenţelor stabilite de Actul constitutiv;
k) exercită atribuţiile ce i-au fost delegate de către Adunarea Generală.
Consiliul de administratie va putea sa incheie acte juridice in numele si pe seama societatii, prin care sa dobandeasca bunuri pentru aceasta sau sa instraineze, sa inchirieze, sa schimbe ori sa constituie in garantie bunuri aflate in patrimoniul societatii, a caror valoare depaseste jumatate din valoarea contabila a activelor societatii la data incheierii actului juridic, numai cu aprobarea Adunării Generale a Actionarilor, pe baza unui mandat special acordat de către acţionari.
Administratorii sunt raspunzatori de indeplinirea obligatiilor in conditiile privitoare la mandat si a celor special prevazute de lege. Ei sunt solidar raspunzatori fata de societate pentru:
a) realitatea varsamintelor efectuate de asociati;
b) existenta reala a dividendelor platite;
c) existenta registrelor cerute de lege si corecta lor tinere;
d) exacta indeplinire a hotararilor adunarilor generale;
e) stricta indeplinire a indatoririlor pe care legea, actul constitutiv le impun.
Administratorii raspund fata de societate pentru actele indeplinite de directori sau de functionarii societatii (personalul incadrat) atunci cand dauna nu s-ar fi produs daca ei ar fi exercitat supravegherea impusa de indatoririle functiei lor.
Administratorii societatii raspund solidar cu predecesorii lor imediati daca, avand cunostinta de neregulile savarsite de acestia, nu le denunta celor in drept.
Administratorii sunt exonerati de raspundere pentru actele savarsite sau pentru omisiuni, daca au facut sa se constate, in registrul deciziilor consiliului de administratie, impotrivirea lor si au incunostiintat despre aceasta, in scris, pe cenzori.
Comunicarea cu consiliul de administrare și conducerea executivă a Societăţii
Așteptarea noastră în ceea ce privește Consiliul de administrație este să colaboreze îndeaproape cu Autoritatea Publică Tutelară, pentru a asigura informarea în timp util și comunicarea constantă cu privire la direcțiile strategice ale societăţii.
Consiliul de administrație împreună cu conducerea executivă a Societăţii de Transport Public Timişoara trebuie să continue să acorde o atenție deosebită promovării unei imagini pozitive a acesteia.

Prioritățile specifice pentru mandatul de 4 ani
[bookmark: _GoBack]Pentru o perioada de 4 ani se așteptă ca îndeplinirea obiectivului principal de activitate să se efectueze cu costuri minime și în condiții de eficiență operațională și organizațională. Operatorul de transport va trebui să dobândească capacitatea pentru participarea pe piaţa concurenţială în domeniul transportului public de persoane.

